
**Noordenveld Peter van der Velde literaire Fietsroute**

****

In Roon bij de Scheepstra-schooul beginnen, beeld Henderikus Scheepstra en het Vasalis monument langs. Naar Roderwolde Hoofdstraat 6, vroegere woning Peter van der Velde naast de basisschool.

In Rowol (Roderwolde), op de Paaizermao.

1. Peter van der Velde - Winter op de Paaizermao.

De mao lig stil en wit bevroren

De schaopen kleumen veur bai ’t hek

In Stad staait de Martinitoren

Een speulding dat naor boven stek

Het deip lig dicht en in de schoel van

De broene raaiten an de diek

Klinkt host onheurbaor het gehoel van

Een hopeloze koperwiek

Een scharebeeld van zwaarte kraaien

Die naor heur verre slaopstee gaon

En ponnies, kold, die met heur baaiden

Bai de verroeste richel staon

De wintertied waait deur mien kleren

As ik verkleumd naor hoes tou gao

Wel leven wil moet lieden leren

As 't wintert op de Paaizermao

Van Rowol via Paais naor Bun, Win en Vreis

2) Op fiets naor Vreis

Het bloud stroomt staorig deur mai hin

‘k Heb Bun en Win al laank verlaoten

en einzaom over klinkerstraoten

Hoop ‘k aachter Dönnern mien bekinden

Bai d’olle kerk

Van Vreis

Te vinden.

Mien linkertrapper heur ik piepen

Het kraokt en knarst, ik kan wel liepen

Het döt mien haart en oren zeer…

De es lig wied en stil te pronken

Met rog en eerpels. Zummerdronken

Zweven zwalvies hinneweer.

Dan bin’k in Vreis en aachter ’t glaas

Vin ik mien vrunden

In Café

Sint Nicolaas.

oet: Peter van der Velde - Trekwaark

Van Vreeis over de heuidiek naor Zeyen

3) Heuidiek

Gien enkele weg

bin ik

in mien leven

vaoker aofreden

dan die

van Zeijen

nor Vreis

en weerom

langs bomen

en bochten

die ooit

einmaol vergeefs

op mij

zult waachten

oet: Pieter J. Struik - De grond waor op ik leef

Van Zeyen naor Peist waor de Lebbestaok steit

De lebstaok

Op de grote wiede veenachtige heide,

Dee vroeger de dörpen Nörg en Vreis scheidde

Leup `n olde haalfblinde vrouw

Jong, `t was zo kold en de lucht was zo grauw.

Onder an de kim allennig,

Was de lucht sangen en glennig.

Amets tikkelde wat fiene haogel

Op heide en barken en elzen en gaogel.

Stief onder d`aarm wat bedelwaor

En de tipdook over `t grieze haor,

strompelde d`olde Lebbe langs `t heidepad

Deur en deur kold en deur en deur nat.

Ze wol zo geern wat rusten - maor waor?

Ze veulde zuch zo vrumd - zo raor.

Toe maor - even zitten, an de kaant van `t pad,

Al was `t ook wat vochtig, al was `t ook wat nat.

Zij zat, zij glee om en zunder pien, zunder strieden,

Wör d`olde Lebbe verlöst oet heur lieden.

`t Liek wör de aander dag vonden

deur Starke, de scheper van Nörg en zien honden

noe wassen die Nörger markegenoten

neet riek - en heel zunig; `t kun heur begroten:

`t kisten - `t begraoven - en eerst al dat haolen.

"wel deksel," zee `t volk, "moe wij dat betaolen?"

Maor `t was mor een dag of wat zörg

Veur `t volk oet `t kerspel van Nörg

Want Lebbe was vunden, zo zee noe Jan Starke

"nog krek… in de Vreizer marke"

de Vreezer boeren meuken gien bezwaor

en begreuven de aole Lebbe - maor

er stun veurdan as scheidingsbaok

in `t veld een eken "Lebbestaok"

en `t kostte de Nörgers, zo is mij verteld

verscheidene bunder best heideveld.

Lammert Braaksma

Lammert Braaksma [1891-1963] is geboren in Vries, laoter was hij schoulhoofd in Assen.

Van Peeist naor de brink van Zuudvèle.

Zuudvel en Mozambique

Hij haar de heile wereld zein,

Zuudvel en Mozambique.

Now stun e an de brink allein,

Hij haar de heile wereld zein.

Van ’t olle stee stun er gien stein,

’t Was overaal geliek.

Hij haar de heile wereld zein,

Zuudvel en Mozambique.

Oet: Winter op de Paaizermao - Peter van der Velde

Van Zuudvèle naor het hunebed van Westervèle

Hunebed

De witte nevel laag op 't veld

En zuumde tot de zun

Vanaachter 't hoge eikenholtoldehofweg

Zien grote raais begun.

Doe druigen zie heur lichte last

De keunink van heur laand

En luiten hom veurzichtig deel

Op 't schone gele zaand.

Zie sleuten met heur leste vlint

De smale deurgang dicht

Mét zung een liester 't eerste leid

In 't bleike mörgenlicht.

Zie gungen weer deur 't natte veld

Heur vouten gungen traog

Zie huverden en vunden neit

Een inde an heur vraog.

Oet: Winter op de Paaizermao - Peter van der Velde

Deur Westervèle hèen via de Oldehofweg naor de gasopslag achter Langelo.

# Gasopslag

Hier hef de tied het leven nog niet breuken:

de aolde hoeven in de bomen deuken,

de rogge die weer op de Oosterkampen gruit,

de brem die langs de rulle driften gluit.

Het longern dat deur dizze aovend slöp:

De lucht is zuut en zwaor van liesterkral

en meidoorn zwangert wit de iekenwal.

Het hiestert deur de nacht, een katoel röp.

Zolang het hier in het Noordeinde duustert

bin ik in dizze kleine wereld börgen,


een speuler in een zölf bedacht verhaol.

Maor achter ’t heuilaand an het diepie fluustert

in ’t eerste, grieze licht van elke mörgen,

de waakvlam van de hel, soezend op zien paol.

Oet: Anne Doornbos - Een eerder laand

Via Roneresch naor Peter van der Velde laan en eindpunt Wapen van Drenthe??



**Route op Google maps:**

https://www.google.nl/maps/dir/Scheepstra+Kabinet/Havezate+Mensinge,+Mensingheweg,+Roden/Hoofdstraat+6,+9315+PB+Roderwolde/''/''/53.0447704,6.4565635/53.0548297,6.4461815/53.0970631,6.431429/Meester+Apothekerstraat,+Roden/Hotel-+restaurant+Het+Wapen+van+Drenthe/@53.1266023,6.4254208,2966m/data=!3m1!1e3!4m73!4m72!1m5!1m1!1s0x47c8340476bfe2a3:0x4e48737003603f52!2m2!1d6.4352613!2d53.1363817!1m10!1m1!1s0x47c83403bfa444c5:0x58fc223685e77945!2m2!1d6.434953!2d53.134528!3m4!1m2!1d6.4443748!2d53.1344397!3s0x47c8340097608093:0xb13983e7ba27504c!1m10!1m1!1s0x47c8339ca26c56f9:0xa02c5974da286f4d!2m2!1d6.4672352!2d53.1671227!3m4!1m2!1d6.5329914!2d53.120857!3s0x47c831f6b14dda65:0x715097ae9e1c97af!1m3!2m2!1d6.5684295!2d53.075117!1m3!2m2!1d6.4970398!2d53.0396262!1m5!3m4!1m2!1d6.4499756!2d53.0450748!3s0x47c830a024e3dd3f:0xf17f7c1a72d6bf78!1m5!3m4!1m2!1d6.4255362!2d53.0915127!3s0x47c836d69ccc1f2d:0xf0d6db20e27106a1!1m10!3m4!1m2!1d6.4140118!2d53.1335928!3s0x47c834203867310d:0x8efaf7577f6445d!3m4!1m2!1d6.4199983!2d53.1353758!3s0x47c8341f1e2a1ff1:0x3dde43585dd2027a!1m5!1m1!1s0x47c8341be46bff81:0x91c45bade5d2da68!2m2!1d6.424179!2d53.1375055!1m5!1m1!1s0x47c832aa836010f5:0x17a6308c4c0413b6!2m2!1d6.4325879!2d53.1363652!3e1